Document ID: 32000R2555

Kommissionens forordning (EF) nr. 2555/2000
af 20. november 2000
om ændring af forordning (EF) nr. 2461/1999 om gennemførelsesbestemmelser til Rådets forordning (EF) nr. 1251/1999 for så vidt angår anvendelsen af udtagne landbrugsarealer med henblik på produktion af råvarer til fremstilling i EF af produkter, som ikke primært er bestemt til konsum eller foderbrug
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 1672/2000(2), særlig artikel 9, og
ud fra følgende betragtninger:
(1) Hør- og hampesektoren er for nylig blevet reformeret. I Rådets forordning (EF) nr. 1673/2000 af 27. juli 2000 om den fælles markedsordning for hør og hamp bestemt til fiberproduktion(3) er der fastsat en støtte til forarbejdning af hør- og hampestrå. Desuden er de to produkter bestemt til fiberproduktion blevet medtaget i støtteordningen for producenter af visse markafgrøder og kan derfor blive omfattet af arealstøtte.
(2) Kommissionens forordning (EF) nr. 2461/1999(4), ændret ved forordning (EF) nr. 827/2000(5), tillader produktion af hør- og hampefrø på udtagne landbrugsarealer, hvis det drejer sig om frø til anden anvendelse end fremstilling af tekstilvarer. Efter forordningens artikel 25 kan der ikke ydes anden støtte, der er fastsat i forbindelse med interventioner til regulering af landbrugsmarkederne, til de i bilag I nævnte råvarer. For hamp ser det ud til, at de sorter, der anvendes til at producere fibre, er de samme som dem, der anvendes til andre formål, hvad der kan give problemer, når der foretages kontrol for at fastslå, om artikel 25 i forordning (EF) nr. 2461/1999 er blevet overholdt. Problemerne opstår ikke for hør, fordi det drejer sig om forskellige sorter. Under disse omstændigheder bør hampefrø fjernes fra listen over råvarer, der kan dyrkes på udtagne arealer.
(3) Den nye ordning for hør omfatter hør, der er bestemt til fremstilling af fiberprodukter, hvad der er et videre begreb end udtrykket "fremstilling af tekstilvarer", der hidtil har været anvendt i forordning (EF) nr. 2461/1999. Ordbrugen i bilag I til forordning (EF) nr. 2461/1999 bør derfor tilpasses.
(4) Efter artikel 22 i forordning (EF) nr. 2461/1999 kan de i bilag II nævnte råvarer dyrkes på udtagne landbrugsarealer, hvis deres slutanvendelse er fremstilling af et af de i bilag III nævnte produkter.
(5) Bilag II til forordning (EF) nr. 2461/1999 åbner mulighed for at dyrke stauder som Miscanthus sinensis på udtagne arealer. Af nye oplysninger fremgår det, at stauden i hakket form kan anvendes som strøelse til heste eller strøelse til tørring eller rensning af planter, hvad der udgør anden anvendelse end konsum og foder i overensstemmelse med forordning (EF) nr. 2461/1999.
(6) Under disse omstændigheder bør den nye anvendelse af Miscanthus sinensis indføjes i bilag III til forordning (EF) nr. 2461/1999.
(7) Forvaltningskomitéen for Korn har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
I forordning (EF) nr. 2461/1999 foretages følgende ændringer:
1) I bilag I affattes varebeskrivelsen for KN-kode ex 1204 00 90 således:
TABELPOSITION "
2) I bilag I udgår følgende KN-kode:
TABELPOSITION "
3) I bilag III indsættes efter ellevte led:
"- Miscanthus sinensis henhørende under KN-kode 0602 90 51, hakket, bestemt til anvendelse som strøelse til heste, halmleje, tilsætningsstoffer til kompostforbedring, strøelse til tørring og rensning af planter."
Artikel 2
Denne forordning træder i kraft på tyvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. november 2000.

Labels: 3
17
6